id en id id en eu lv id id id en id en id id id id id en en id su id ms ms id id ms id id id id id id en en pt id id id id id en en id id id id id id en en id en id id id id en en en id lv id id id id id id en en ro en id ms id id id id ro en en en hu id en fr en eu en cs cs en da cs en en en id en zh ms en ms it ms en fr et hbs_lat fr pl en ms fi en fi id hu en nl es en en en bo war de it tr id en it id en
skip to main | skip to sidebar
“Tidak ada seorang pun dilangit dan dibumi,melainkan akan datang kepada (Allah) Yang Maha Pengasih sebagai seorang hamba.” (Maryam : 93)
andai ada yang bertanya,apa event yang berlangsung di mesir sekarang,sudah tentulah jawapannya - bookfair a.k.a maaradh kutub di cairo..Alhamdulillah,saya berkesempatan juga untuk menjengah bookfair kali ini,memang sudah pasang niat untuk memborong beberapa 'targeted books',especially medical books,untuk digunakan nanti insya Allah.
ramai sungguh manusia yang datang,dengan harga tiket cuma LE1 (tapi dulu2 lagi murah!!) buat semua orang tak kira tua muda,berpusu-pusu ke bookfair ini.Tambahan pula dengan isu Palestin yang masih hangat,tempiasnya kena juga pada bookfair kali ini.Sudah ada gerai yang menjual maffla,keychain,bendera,poster etc yang berkaitan dengan Palestin,hingga saya teruja untuk membeli dan memilikinya.Namun,dalam 'kerakusan' saya membeli itu,rupa-rupanya Allah hendak memberi satu pengajaran yang amat bermakna pada saya..
1st day at 41th cairo international bookfair :
-saya sampai di maaradh kira-kira jam 2 petang,terus ke italia,kemudian ke dar al-nasyr,memborong buku di sana.banyak juga saya berhabis,tapi tak mengapa,janji puas hati sebab kebanyakan buku yang dikehendaki berjaya dibeli..kemudian ke dar elnour di sebelahnya,jumpa pula souveniers yang menarik,rambang mata melihatnya tanpa sedar duit keluar bak air,laju aje..ada juga beberapa buku menarik yang dibeli di sini..duduk berehat sebentar bersama ukhti A sementara menanti ukhti B selesai urusannya,sambil itu saya sibuk mengeluarkan duit yang ada,mengira-ngira berapa baki duit saya..sedang asyik mengira itu,datanglah seorang lelaki sambil mengajukan sehelai kertas,meminta derma..saya tergamam sesaat,terdetik di hati 'kalu bagi sedikit nampak sangat kedekut,sebab kat tangan ada je banyak duit..kalu bagi banyak nanti tak cukup duit nak beli buku lagi..' akhirnya saya bagi juga derma pada lelaki itu,kemudian dia pun beredar..ukhti A pun menegur saya " Haa,tu la,buat keluar lagi duit tu depan2 org,nanti org nampak laa.." saya terdiam,tak mengapa,mungkin bukan rezeki saya agaknya..kemudian kami menapak ke foodcourt untuk mengisi perut,kemudian balik sebelum maghrib..
hari ini kami berempat ke bookfair kira-kira jam 11 pagi,terus menuju ke bahagian buku-buku terpakai..kemudian kami berpecah,saya menemani ukhti C membeli maffla untuk dihadiahkan pada sahabatnya..setelah lebih kurang 2 jam,kami pun ingin beredar dari bookfair kerana train ke alex jam 3 petang nanti..tiba-tiba ukhti C teringat yang dia ingin membeli buku tulis,maka kami berpatah balik ke dar al-nasyr..selesai membeli,kami tergesa-gesa keluar,dan saya terserempak kembali dengan lelaki yang meminta derma semalam.'dia lagi..' hati saya berkata..saya terus mengajak ukhti C beredar dengan segera,dan balik bersama-sama 2 sahabat kami yang terpisah sebelum ini..semasa menaiki teksi,saya terperasan yang dompet saya tiada bersama..ketika itu saya rasa terpukul 'ni mesti 'iqab yang Allah nak bagi sbb apa yg aku dah buat 2 hari ni..' ketika itu saya rasa amat bersalah dan menyesal,dan saya redha dompet saya hilang,mungkin itu satu cara untuk menghapuskan dosa saya tadi...selang 10 minit selepas itu,tiba-tiba telefon bimbit ukhti C berbunyi,rupa-rupanya dompet saya tercicir ketika di dar al-nasyr...syukur alhamdulillah...tapi hingga hari ini saya amat terasa pengajaran yang saya dapat dari peristiwa ini..
~merenung kembali setiap apa yang berlaku dalam sehari-hari~
entry kali ini untuk merangsang minda kita.
~semua telah maklum,Barrack Hussein Obama telah selamat mengangkat sumpah sebagai presiden Amerika Syarikat yang ke 44 semalam~
~semua juga telah maklum,Israel telah berundur dari Semenanjung Gaza dan telah mengumumkan "kemenangan" operasi mereka (berundur tidak sepenuhnya,kemudian mengaku menang pula??)~
~apa yang berlaku di Palestin ternyata telah membangkitkan kesedaran sejagat tentang isu Palestin itu sendiri,ramai yang telah mula memboikot barangan Israel dan US walaupun mungkin tidak kesemuanya.Ramai yang menyertai demonstrasi,menyatakan bantahan terhadap serangan Israel ke atas Palestin (termasuklah non muslim di Barat) dan bermacam lagi tindakan lain yang dilakukan sebagai tanda protes kezaliman Israel.
hmm...apa yang akan berlaku selepas ini??saya rasa ramai yang ternanti-nanti 'perubahan' yang akan di bawa oleh Obama setelah menjadi presiden US...Apa pula yang akan dilakukan oleh Israel selepas ini,akan duduk diam sahajakah atau akan mengganas kembali??Berjayakah sekumpulan peguam yang ingin membawa Israel ke makhamah pengadilan antarabangsa atas kekejaman yang telah dilakukan??Apa pula yang terjadi pada penduduk Palestin,setelah Israel menghancurkan dan menjadikan tanah air mereka seperti padang jarak padang terkukur?Mampukah mereka kembali hidup seperti sediakala,dengan ancaman penyakit wabak yang dikatakan bakal menimpa mereka??
saya tahu,pelbagai persoalan bermain di benak kita,sambil kita mencongak tindakan dan reaksi yang akan berlaku selepas ini.Saya hanya ingin menyampaikan satu perkara-->apa pula tindakan kita selepas ini?
akan tetapkah kita dengan boikot kita selepas ini?
akan tetapkah kita untuk sentiasa 'up date' dengan isu Palestin dan umat Islam seluruhnya?
akan menitiskah air mata kita setiap kali doa qunut nazilah di baca selepas ini?
akan sentiasa bertambahkah sensitiviti kita terhadap isu ini?
saya harap,moga kita tidak seperti logam yang 'cepat panas,cepat pula sejuknya' (maalisyh,dah lupa nama logam tu =p ) Bila isu itu hangat diperkatakan,maka panaslah hati kita,namun bila reda,lupalah kita akannya....Harapnya ia tidak terjadi.Moga hati kita sentiasa panas dengan isu ini,dengan keadaan umat sekarang,dengan hal sekeliling kita,dengan keadaan diri kita sendiri yang kejap naik-turun imannya...Jangan hanya menunggu tindakan orang lain,tapi mulakanlah dari diri kita sendiri....Cuba tanya diri,apa tindakan kita??
Posted by mariyam at 10:30 PM 1 comment:
Monday, January 12, 2009
Sabda Rasulullah saw bermaksud, “Akan terus ada satu golongan dari umatku yang terus terang di atas kebenaran, menentang musuh-musuh mereka sehingga datang ketentuan Allah sedang mereka masih dalam keadaan demikian. Seseorang Sahabat bertanya, “Dimanakah mereka ya Rasulullah ?”. Baginda saw menjawab, “Di Baitul Maqdis dan di sekeliling Baitul Maqdia”. (Hadis riwayat Ahmad).
Hari ini telah masuk hari ke-16 umat Islam di Palestin dikepung dan disembelih tanpa belas oleh yahudi laknatullah.Saya kira ramai yang telah terbuka matanya,telinganya dan hatinya akan kesengsaraan yang dihadapi oleh mereka.Malah ramai yang mula memboikot barangan yahudi setelah apa yang menimpa saudara seislam mereka di sana.Syabas saya ucapkan pada mereka.
Hadis di atas mungkin telah biasa kita dengar sebelum ini,namun kerana kurang menghayatinya,maka ia seolah-olah hanya singgah sebentar sahaja di fikiran kita.Tetapi, apabila terjadinya peristiwa yang menimpa umat Palestin sekarang,saya rasa terpanggil untuk mentadabbur kembali isi hadis yang amat agung ini.Betapa mulianya darjat umat Palestin,kerana merekalah golongan yang Rasulullah saw sebut sebagai tetap berada di atas kebenaran sehingga akhirnya mereka kembali bertemu dengan Tuhannya.Mereka telah membuktikan kebenaran iman mereka dan keutuhan hati mereka pada agama Allah yang tercinta.Lantas,apa pula bukti kebenaran iman kita?Tidak malukah kita pada mereka yang tetap berjuang tanpa lelah,walau disekat segala bantuan daripada sampai kepada mereka?
Sungguh,apa yang terjadi sekarang amat meruntun hati saya,pertama,kerana saudara-saudara saya di sana diperlakukan sebegitu rupa.Tetapi saudara-saudara saya yang lain masih tenggelam dalam dunia mereka.Kedua,kerana lemahnya diri saya sendiri,yang masih duduk bersenang lenang dengan apa yang saya ada.Terasa lemahnya iman ini,yang kadang kala masih tidak mampu melawan nafsu yang inginkan kesenangan setiap masa.
~Mujahadahlah wahai diriku...Robekkanlah nafsumu...Berjuanglah untuk membuktikan keimananmu...Moga kau akan bersama saudara-saudaramu yang telahpun membuktikan keimanan mereka...~
Posted by mariyam at 4:18 AM No comments:
Saturday, December 13, 2008
salam alaik untuk semua..
rasanya sudah lama tidak menjenguk blog ini.alhamdulillah,masih ada kesempatan untuk menulis hari ini.alhamdulillah,sudah berakhir final exam saya,bermakna telah berakhir jua tempoh pengajian saya sebagai student medic di bumi alex tercinta ini..apa perasaan saya?hmm,berbaur-baur..yang pasti,perjuangan sebenar saya masih belum tamat,takkan terhenti dengan ternoktahnya pengajian saya di sini..lagipun,being a medical student is throughout ur life,rite?=)
banyak yang ingin ditulis,kerana sepanjang tempoh 'dormant' saya ini,banyak benda yang berlaku...namun,sebelum itu,tak lupa saya ingin ucapkan selamat menyambut aidil adha kepada semua...moga dengan ketibaan hari raya ini mendekatkan lagi kita kepadaNya insya Allah...yang pasti,banyak pengajaran yang kita boleh ambil daripada aidil adha sebenarnya,mengenang kembali kisah pengorbanan Nabi Ibrahim dan Nabi Ismail alaihumassalam,serta menghayati setiap isi khutbah Rasulullah s.a.w yang disampaikan oleh baginda dalam peristiwa hujjatul wida'...bila difikirkan,mungkin kita merasakan telah banyak pengorbanan yang kita lakukan sepanjang kita hidup ini,tak kiralah apa jua bentuk pengorbanan itu..tapi yang menyedihkan,kita tidak memahami dengan sedalamnya setiap pengorbanan yang kita lakukan,kadang kala ada pengorbanan yang sebenarnya tidak perlu kita lakukan,unnecessary sacrife,yang hanya membakar diri kita dan sia-sia...sebab itu,bila kita nilai kembali segala tindakan kita,kita akan dapati akan berlaku kerugian kerana tindakan kita itu,kerugian dari segi masa,harta,kesihatan dan sebagainya hanya untuk satu pengorbanan yang kita tidak jelas apa misi dan visinya...lantas apa yang kita ingin capai mungkin akan lambat membuahkan hasilnya kerana tindakan yang kita sangkakan sebagai satu bentuk pengorbanan...
saya bukan ingin mengkritik mereka yang melakukan pengorbanan...pengorbanan atau tadhiyyah dalam bahasa arab,adalah satu akhlak yang amat mulia,yang amat digalakkan oleh Islam..kalau dalam berukhuwwah fillah,tadhiyyah adalah darjat yang paling tinggi sekali,pastinya,paling susah untuk dicapai...sedangkan serendah darjat dalam berukhuwwah fillah iaitu berlapang dada (salamatussodr) juga kadang-kadang tidak dapat kita capai,apatah lagi semangat tadhiyyah ini...saya amat sayu bila mengenangkan kisah pengorbanan para sahabiat Rasulullah saw dalam setiap hayat hidup mereka..terasa diri amat kerdil bila dibandingkan dengan mereka...bagaimana pengorbanan mereka dalam segala tindakan mereka semata-mata untuk Islam sahaja,dan mengenepikan segala apa selain daripadanya...ibrah yang selalu didapati dalam kisah mereka,pengorbanan yang mereka lakukan tanpa ragu-ragu itu,adalah kerana mereka jelas dengan matlamat mereka yang satu,dan mereka berusaha ke arahnya...ibrah yang amat perlu kita ambil cakna jika kita ingin agar setiap pengorbanan yang kita lakukan selama ini dan akan datang bukan lagi sia-sia....perlu jelas akan matlamat utama kita diciptakan atas muka bumi ini...sebagai Khalifah Allah...satu taklifan yang sangat berat sebenarnya bila kita fikirkan dengan sedalamnya....moga kita dikurniakan hidayahNya sebagai petunjuk untuk melaksanakan tugas yang amat berat ini....
~suatu taklifan,bukannya suatu tasyrif (penghormatan)...~
Posted by mariyam at 5:08 AM No comments:
Thursday, October 2, 2008
berakhir sudah bulan Ramadhan yang mulia,harapannya moga segala amalan kita di bulan tersebut diterima Allah dan dihitung dengan sebaik-baik perhitungan insya Allah..ingin berkongsi sedikit apa yang telah saya alami sehari sebelum berakhirnya Ramadhan..
seperti biasa,pada malam 30 Ramadhan saya dan kawan-kawan ke masjid Ibrahim untuk menunggu pengumuman raya...tidak lama selepas azan isyak berkumandang,tiba-tiba seorang petugas solat terawikh melaungkan kepada kami..'ya gama'ah,ensha Allah nahardah fi tarawikh,nahardah fi tahaggod...'(ya jemaah,insya Allah hari ini ada solat terawikh,ada solat tahajud) yang kemudiannya di sambut dengan sorakan dan tepukan oleh para jemaah,malah ada yang berpelukan kegembiraan...saya jadi kagum,sampai begini sekali masyarakat di sini mengagungkan Ramadhan..saya berkira-kira,agak-agaknya kalau di negara saya,mesti akan terdengar keluhan..'laa,esok tak raye lagi ke?' mungkin keluhan ini akan terbit dari mulut anak-anak yang masih belum mengerti erti sebenar Ramadhan itu sendiri..tapi andainya terbit dari mulut orang yang lebih matang,maka saya rasa perlu dikoreksi kembali diri kita semua...
hari ini,Ramadhan telah berakhir,dan Syawal pula berkunjung tiba...Syawal yang dianugerahkan khas untuk meraikan kejayaan para muslimin yang telah berjaya mengharungi madrasah Ramadhan selama sebulan dengan penuh keimanan...moga-moga kita tergolong dalam golongan yang berjaya tersebut insya Allah...teringat pula saya kisah sahabat terdahulu yang menangisi pemergian bulan Ramadhan,maka untuk menggembirakan mereka,telah dikabarkan bahawa andai mereka berpuasa di bulan Ramadhan diikuti dengan puasa 6 hari di bulan Syawal,maka mereka seolah-olah telah berpuasa sepanjang tahun tersebut...maka,marilah kita sama-sama merebut peluang yang Allah berikan ini insya Allah...
dan bagi diri saya pula,kedatangan Syawal ini memberikan petanda bahawa saya makin perlu bersiap siaga untuk mengharungi peperiksaan akhir saya yang bakal bermula pada 11hb ini...doa saya,moga Allah permudahkan segala urusan saya dan kawan-kawan sepanjang tempoh peperiksaan kami ini insya Allah...kepada semua,doakan kami!!
~selamat hari raya,maaf zahir batin,taqabbalallah minna wa minkum~
Posted by mariyam at 8:29 AM 3 comments:
Tuesday, September 23, 2008
hmm,sebenarnya saya tak berhajat untuk menulis hari ini,saja-saja membuka blog sendiri untuk 'melihat-lihat'...tapi tiba-tiba saya teringat sesuatu,apa yang saya pandang dan renung ketika dalam perjalanan pulang dari bertahajjud semalam...
apa yang saya renung?saya merenung bulan...saya suka merenung bulan sebetulnya..nampak cantik dan mengasyikkan sekali bagi sesiapa yang memandangnya...jangan salah sangka,saya bukannya seorang yang suka bermadah pujangga,cuma saya teringat firman Allah yang menyeru kita melihat,mentadabbur dan mengambil pengajaran dari setiap kejadian yang Allah jadikan..
"Sesungguhnya pada kejadian langit dan bumi,dan pada pertukaran malam dan siang,ada tanda-tanda(kekuasaan,kebijaksanaan dan keluasan rahmat Allah) bagi orang-orang yang berakal,(iaitu) orang-orang yang menyebut dan mengingati Allah semasa mereka berdiri dan duduk dan semasa mereka berbaring mengiring,dan mereka pula memikirkan tentang kejadian langit dan bumi (sambil berkata) :'Wahai Tuhan kami!Tidaklah Engkau jadikan benda-benda ini dengan sia-sia,Maha Suci Engkau,maka peliharalah kami dari azab neraka.." (surah ali imran:190-191)
baiklah...ini cerita tentang bulan..bukan 'Tentang Bulan' yang dipertontonkan di pawagam di negara kita suatu masa lalu...tapi ini cerita tentang bulan Ramadhan...cerita bulan yang lebih hebat dari mana-mana cerita di pawagam...semalam,seusai menunaikan tahajjud di Masjid Ibrahim,seperti biasa,saya akan berjalan kaki pulang bersama sahabat yang lain...mata saya melilau mencari bulan di langit...'nah,itu dia' getus hati saya..tapi kali ini,bulan berbentuk hilal atau bulan sabit,bukan lagi mengambang seperti yang saya lihat beberapa hari sebelum ini..'ye la,kan Ramadhan tinggal beberapa hari saje lagi,memang la bulan akan jadi bulan sabit'...kata otak saya...tapi hati saya sayu bila mengingatkan kata-kata 'tinggal beberapa hari saje lagi' itu... Bermakna,tak lama lagi,Ramadhan akan pergi meninggalkan kita semua...sedih,kerana memikirkan banyak benda...'Adakah aku akan dapat rasa lagi Ramadhan selepas ini?' 'Adakah aku mampu untuk mujahadah diri selepas ini,seperti di bulan Ramadhan?' 'Adakah aku dah berjaya membentuk sifat takwa dalam diri,hasil dari didikan Ramadhan ini?' 'Adakah aku akan tetap istiqamah dalam mengerjakan amalan-amalan yang telah aku lakukan sepanjang Ramadhan ini?' 'Adakah aku mampu mengawal hawa nafsuku setelah syaitan dibiarkan bebas berkeliaran selepas Ramadhan ini?' 'Adakah aku.....'
entahlah,saya pun tak berapa pasti,adakah persoalan-persoalan tadi mampu saya depani dengan sebaiknya....mungkin juga kerana saya sendiri belum cukup kuat,tidak yakin pada diri...dengan iman yang sentiasa ada pasang surutnya...tapi saya yakin,akan sentiasa ada pertolongan dari Allah,dari segi bi'ah persekitaran yang baik,sahabat-sahabat yang sentiasa menegur salah dan silap diri,liqoat mingguan yang membantu membersihkan hati dan mengingatkan kembali peranan diri ini,serta taujih secara langsung dariNya dalam bentuk hikmah yang tersembunyi di sebalik setiap yang berlaku...saya tahu dan yakin,Allah tetap sayangkan saya...moga Allah beri kekuatan pada saya dan semua untuk tetap terus istiqamah selepas berakhirnya Ramadhan ini,dan moga Allah ampunkan segala dosa-dosa kita amin....
~Teringat doa syeikh Hatem ketika tahajjid tahun sebelumnya...'dzahaba Ramadhan...' sedihnya~
Posted by mariyam at 10:24 PM No comments:
Friday, September 19, 2008
Alhamdulillah,sepanjang Ramadhan tahun ini,saya masih diberikan peluang untuk mengerjakan ibadah tarawikh di masjid Ibrahim yang terletak di Azaritha...Malah memang tekad saya untuk mengerjakannya di sana,memandangkan ini Ramadhan terakhir saya di sini insya Allah...gembira hati tidak terkata,kerana dapat bertarawikh di sana,bersama-sama masyarakat setempat yang turut serta memeriahkan malam-malam Ramadhan ini...rasanya,semangat dan keasyikkan seperti ini tak akan dapat saya perolehi lagi selepas ini...
Semalam,alhamdulillah saya dan sahabiat saya telah berjaya menunaikan solat tahajud di masjid Ibrahim...Peluang qiamullail di sepuluh malam terakhir ini amat dinanti-nantikan oleh semua,kerana ingin mengejar pahala beribadat di dalamnya,apatah lagi di dalamnya terdapat satu malam yang lebih baik daripada seribu bulan,iaitu malam Lailatul Qadr..
Firman Allah swt bermaksud, “Sesungguhnya Kami menurunkan (Al-Quran) dalam malam Lailatul Qadr. Tahukah kamu apa itu malam Lailatul Qadr. Malam Lailatul Qadr lebih baik dari 1000 bulan. Malaikat dan ruh turun pada malam itu dengan izin Tuhan mereka dalam semua urusan. Salam (sejahtera) malam tersebut hingga naik fajar” (Al-Quran).
Subhanallah..ganjaran terhebat yang Allah berikan pada hambaNya yang menghidupkan malam Lailatul Qadr ini...bayangkan,segala amalan yang kita lakukan pada malam ini akan dihitung sama dengan amalan yang kita lakukan selama seribu bulan,bersamaan dengan 83 tahun!! jika difikirkan,belum tentu lagi kita dapat hidup sehingga ke umur 83 tahun itu,dan andai kita diberikan peluang oleh Allah untuk hidup hingga ke umur itu,belum tentu semua amalan kita akan diterimaNya...tapi dengan adanya ganjaran Lailatul Qadr ini,peluang pahala yang sebegini lumayan bukanlah suatu yang mustahil...tapi ingat,harus ada syaratnya,sebagaimana hadis nabi saw yang bermaksud:
"Barangsiapa yang mendirikan Lailatul Qadr dengan penuh keimanan dan mengharapkan ganjarannya,diampunkan segala dosa-dosanya yang lalu."
Apa syaratnya?..'penuh keimanan dan mengharapkan ganjarannya'...yakni melakukannya dengan penuh keikhlasan,beramal semata-mata kerana Allah dan inginkan ganjaran hanya daripadaNya...maka marilah kita sama-sama tajdid niat untuk mengerjakan dan menjadi ahli Lailatul Qadr ini semata-mata kerana Allah..moga Allah mengurniakannya kepada kita semua amin...
~Allahumma balighna Lailatul Qadr...~
Posted by mariyam at 8:39 AM 2 comments:
Subscribe to: Posts (Atom)
"Wahai hambaKu! Aku tidak ciptakan kamu untuk mengubati kesunyianKu. Bukan untuk meramaikan bilangan kamu. Bukan untuk meminta pertolongan melakukan sesuatu yang tidak mampu Aku lakukan sendiri. Bukan untuk meraih apa-apa keuntungan atau menolak kemudaratan. Aku ciptakan kamu hanya supaya kamu lama beribadah dan banyak berzikir kepadaKu,dan bertasbih kepadaKu pagi dan petang.." (Hadis Qudsi)
saya seorang yang sedang cuba untuk mempraktikkan hadis nabi ini..kun fiddunya kaannaka ghariibun au 'abirissabil...